حەسەن یووسف

حەسەن یووسف (لەدایکبووی ١٩٥٥) چەکدارێکی فەلەستینییە و ھاوبەشی دامەزرێنەری بزووتنەوەی حەماسە و لە ئێستادا وەک سەرۆکی ڕێکخراوەکە لە کەناری ڕۆژاوا کاردەکات.

ناوبراو خۆیلە ھەر باسێکی نزیکبوونەوەی ئیسرائیل و فەلەستین دەپارێزێت.Avi Issacharoff, Haarez News, 21 June 2006 ھەروەھا بە یەکێک لە سەرکردە ڕۆحییەکانی حەماس دادەنرێت.

ھاوسەرگیری لەگەڵ سەبا ئەبو سالم کردووە. خاوەنی شەش کوڕ و سێ کچن. کوڕە گەورەکەی، موسعەب حەسەن یووسف، لە ساڵی ١٩٩٧ تا ٢٠٠٧ بە نھێنی لەگەڵ شین بێت کاریان کردووە بۆ ڕێگریکردن لە ھێرشکردنە سەر ھاووڵاتیانی مەدەنی ئیسرائیل، چونکە ئەو جۆرە ھێرشانە بە بێ ئەخلاقی و وێرانکەری دۆزی فەلەستین دەزانی. لەلایەن باوکییەوە ئینکاری لێکرا بەڵام لەلایەن زۆرێک لە ئەمریکییەکان و ھەروەھا ئیسرائیلییەکانەوە بە پاڵەوان دادەنرێت.

لە ٢ی تەممووزی ٢٠١٩، سوھەیب حەسەن یووسف کوڕە بچووکەکەی حەسەن لە چاوپێکەوتنێکدا لەگەڵ تەلەڤیزیۆنی ئیسرائیل دەرکەوت و ڕەخنەی لە حەماس گرت و بە ڕێکخراوێکی تیرۆریستی گەندەڵ وەسفی کرد کە ئەمەش توڕەیییەکی زۆری ئەندامانی حەماس لێکەوتەوە کە بە خیانەتکار و ھاوکار و تۆڕەکانی دیکەی سەر بە حەماس وەسفیان کرد وتی کە لەگەڵ مۆساد کاردەکات کە بە تەواوی ڕەتیکردەوە.

 سیاسەت و دەستگیرکردن 
چەند جارێک لەلایەن دەسەڵاتدارانی ئیسرائیلەوە دەستگیرکراوە، کە لە ساڵی ١٩٩٣ەوە دەست پێدەکات. بوو بە سەرکردەی بینراوی ئینتیفادەی دووەم. بەپێی ناوەندی زانیاری فەلەستین، یووسف زیاتر لە ٢٣ ساڵی لە زیندانەکانی ئیسرائیلدا بەسەر بردووە.

لە ساڵی ٢٠٠٥دا لە زیندان کاندید کرا بۆ نوێنەرایەتیکردنی بزووتنەوەی حەماس لە کاتی ھەڵبژاردنەکاندا. ئەمەش پێچەوانەی ویستی ئەو بوو، بەو پێیەی پێی وا نەبوو حەماس ببێتە پارتێکی سیاسی. سەرەتا ئامادە نەبوو کاندیدکردنەکە قبوڵ بکات، بەڵام دواجار ڕازی بوو، کاتێک بۆی دەرکەوت کوڕە گەورەکەی ھەڕەشەی کوشتنی لێ کراوە.Yousef, Mosab Hassan, and Ron Brackin, Son of Hamas. SaltRiver, 2010.  p235

لە ١٩ی تشرینی یەکەمی ٢٠١٥، لە کاتی نائارامییە بەردەوامەکانی فەلەستین، ھێزەکانی بەرگری ئیسرائیل ھەڵیانکوتایە سەر ماڵەکەی لە بەیتونیا لە کەرتی ڕۆژاوا و دەستگیریان کرد و تۆمەتباریان کرد بە ھاندانی توندوتیژی. لە ٣١ی ئابی ٢٠١٧ ئازاد کرا. دوای چەند مانگێک، لە مانگی کانوونی دووەمدا جارێکی دیکە لەلایەن دەسەڵاتدارانی ئیسرائیلەوە دەستگیرکرا و تا مانگی تشرینی یەکەمی ٢٠١٨ دەستبەسەرکرا. ھەر جارێک لە دەستبەسەرکردنی کارگێڕیدا ڕاگیرابوو، واتە زیندانیکردن بەبێ دادگاییکردن و تۆمەتبارکردن. ڕۆژی ٣ی تشرینی یەکەمی ٢٠٢٠ جارێکی دیکە دەستگیرکرایەوە. لە ١٩ی تشرینی یەکەمی ٢٠٢٣ جارێکی دیکە دەستگیرکرایەوە لە چوارچێوەی سەرکوتکردنی فراوانتری ئیسرائیل بۆ سەر حەماس دوای لەشکرکێشی حەماس لە ٧ی تشرینی یەکەم.

 سەرچاوەکان 

پۆل:زیندووان
پۆل:لەدایکبووانی ١٩٥٥
پۆل:سەرکردەکانی حەماس
پۆل:ئەندامانی ئەنجومەنی یاسادانانی فەلەستین ٢٠٠٦
پۆل:زیندانیکراوە فەلەستینییەکان لەلایەن ئیسرائیل
پۆل:ئیسلامییەکانی فەلەستین
پۆل:مسوڵمانە سوننە فەلەستینییەکان